La 9a edició del Barcelona Beer Festival havia de tenir lloc el 13, 14 i 15 de març de 2020.

Amb tot el nostre entusiasme, ultimàvem detalls per oferir-vos, un any més, litres i litres de cultura cervesera, i ho teníem quasi tot enllestit per inaugurar el que havia de ser el millor BBF de la nostra història.

Mesos abans, en plena dedicació, poc hauríem imaginat que s’acostava una crisi sanitària sense precedents que arrasaria amb tants fonaments que havíem cregut inamovibles. Entre ells les trobades de més de 1.000 persones en un mateix espai, el que impedia que es pogués celebrar el IX Barcelona Beer Festival.

No obstant, si alguna cosa caracteritza al sector de la cervesa artesana, és la passió, la perseverança i l’esperit de lluita. I aquí és on ens trobem. Les circumstàncies adverses no han fet minvar la nostra convicció i afany per poder tornar el més aviat possible i brindar, ara més que mai, a la salut de tots i totes.

Estem treballant en diferents hipotètics escenaris, tenim vàries possibles dates (a finals d’any) i valorem formats alternatius. Però ens trobem a l’expectativa del que vagi determinant el context, per, de seguida que la situació ho permeti, poder assumir missatges més definitius i determinats.

Mentrestant, si voleu conèixer els detalls del festival podeu navegar per aquest portal, i si voleu adreçar-vos a nosaltres no dubteu a escriure’ns a [email protected]

Salut i bona cervesa. Cuidem-nos per a què ben aviat ens puguem retrobar.